Suchinthana/ta-wikipedia huggingface dataset:
ஆட்களம் (கணிதம்)

கணிதத்தில் ஒரு செயலி (சார்பு) அதன் தன்மை காரணமாக ஒரு வரையறை செய்யப்பட்ட சாரா மாறிகளையே கொண்டிருக்கும். எடுத்துக்காட்டாக  என்ற செயலியை கருதுக. அச்செயலி பூச்சியம் தவிர்ந்த ஏனைய மெய்யெண்களில் எல்லாம் வரையறை செய்யப்பட்டுள்ளது. எந்த ஒரு செயலிக்கும் அதன் சாரா மாறிகள் எடுக்கக்கூடிய பெறுமானங்களின் வரையறை அச்செயலியின் ஆட்களம் (Domain) ஆகும்.

வரையறைகள் 

ஒரு சார்பு f:X→Y கொடுக்கப்பட்டதாகக்கொள்வோம். இங்கு f இனுடைய உள்ளீடுகளின் கணம்  X. இதற்கு f இன் ஆட்களம் எனப்பெயர். வெளியீடுகள் எந்த கணத்தில் போய்ச்சேருகிறதோ அந்த கணம் Y. அதற்கு இணையாட்களம் எனப்பெயர். வெளியீடுகளின் கணம் வீச்சு எனப்படும். f இன் வீச்சு , இணையாட்களம் Y இன் உட்கணமாகும். எப்பொழுது f இன் வீச்சு Y ஆகவே இருக்கிறதோ அப்பொழுது f ஒரு முழுக்கோப்பு அல்லது முழுச்சார்பு எனப்படும். 

சரியான முறையில் வரையறுக்கப்பட்ட ஒரு சார்பு ஆட்களத்திலுள்ள ஒவ்வொரு உறுப்பையும் இணையாட்களத்திலுள்ள ஒரு உறுப்புக்குக்கொண்டு செல்லவேண்டும். 

 f(x) = 1/x

என்ற சார்பு f(0) க்கு ஒரு மதிப்பையும் கொடுக்கமுடியாது. அதனால்  R அதன் ஆட்களமாக இருக்கமுடியாது. இந்தமாதிரி சூழ்நிலையை இரண்டுவிதமாகக் கையாளலாம்.

ஒன்று, சார்பின் ஆட்களத்தை R\{0} என்று விதித்து விடலாம்.

அல்லது, இரண்டாவது வகையாக, f(0) வை தனிப்படியாக வரையறுத்து இந்த 'ஒழுக்கை' அடைத்துவிடலாம். அதாவது,

 f(x) = 1/x, x ≠ 0
 f(0) = 0,

என்று f இன் வரையறையிலேயே விதித்துவிட்டால், அப்பொழுது f எல்லா மெய்யெண்களிலும் வரையறுக்கப்பட்டதாக ஆகிவிடுகிறது. f இன் ஆட்களத்தை இப்பொழுது R என்றே கொள்ளலாம்.

எந்த சார்பும் அதன் ஆட்களத்தின் ஒரு உட்கணத்திற்கு கட்டுப்படுத்தப்படலாம். 

g : A → B 

என்ற சார்பை A இன் ஒரு உட்கணம் S க்கு கட்டுப்படுத்தப்பட்டால், அது 

g |S : S → B.

என்று குறிக்கப்படும்.

வகுதிக்கோட்பாடு 
வகுதிக்கோட்பாட்டில் (Category theory) சார்புகளுக்கு பதில் அமைவியங்கள் (morphisms) பேசப்படுகின்றன. அமைவியங்கள் என்பவை ஒரு பொருளிலிருந்து இன்னொன்றுக்குப் போகும் அம்புக்குறிகளே. அப்பொழுது ஒரு அமைவியத்தின் ஆட்சி அந்த அம்புக்குறிகள் எங்கு தொடங்குகின்றனவோ அந்தப் பொருள் தான்.

இவற்றையும் பார்க்கவும் 

 இணையாட்களம் (கணிதம்)
 வீச்சு 
 உள்ளிடுகோப்பு 
 முழுக்கோப்பு

மேற்கோள்கள்

சார்புகளும் கோப்புகளும்
கணக் கோட்பாட்டு அடிப்படை கருத்துருக்கள்
ஐ. எம். டி. பி இணையத்தளம்

ஐ. எம். டி. பி (IMDb) இவ்விணையத்தளம் ஆனது உலக திரைப்படங்களினைப் பற்றிய அனைத்துத் தகவல்களையும் வழங்கும் தளமாக விளங்குகின்றது. மேலும் இவ்விணையத்தளத்தினை இலவசமாகப் பயனர் பகுதியை ஏற்படுத்திக் கொள்ள வாய்ப்புகளும் உண்டு. உலகளவில் திரைப்படங்களிற்காகப் பார்க்கப்படும் தளங்களில் இத்தளம் முதலிடத்தில் இருப்பது குறிப்பிடத்தக்கது. மிகப் பெரிய பட விநியோக நிறுவனங்களான பாராமவுண்ட், யுனிவெர்சல், பாக்ஸ் பிக்சர்ஸ், வார்னர் ப்ரதர்ஸ், கொலம்பியா பிக்சர்ஸ் போன்றவை தங்களது படங்களைப் பற்றி அவர்களே தகவல்களை இந்த தரவுத் தளத்தில் உள்ளீடு செய்வார்கள்.

சிறிய படங்கள் பற்றிய தகவல்களை, பார்வையாளர்களும் ரசிகர்களும் உள்ளீடு செய்யலாம். ஆனால் நீங்கள் அந்தப் படத்தின் புகைப்படங்கள், டிரைலர்களை தரவேற்ற விரும்பினால் கட்டணம் செலுத்த வேண்டும். மேலும் படத்தைப் பற்றிய ஆதாரபூர்வமான தகவல்களையும் தர வேண்டும்.

சிறப்பான விஷயங்கள் 
புதிதாகப் பயனர் கணக்கை ஏற்படுத்திய பின்னர்:
 நமக்குப் பிடித்தமான திரைப்படங்களின் புள்ளிகளை நாமே விரும்பியபடி வழங்கலாம்.இவ்வாறு நாம் வழங்கும் புள்ளிகள் கணக்கெடுக்கப்பட்டு அத்திரைப்படத்தினை உலகத்தின் பல பாகங்களிலும் உள்ள மக்களால் வரவேற்கப்படுமாறு செய்யலாம்.மேலும் அவ்வாறு செய்வதன் மூலம் நமக்கு சிறந்த திரைப்படமாகத் தோன்றும் திரைப்படங்கள் உலக மக்களாலும் ரசிக்கப்படலாம்.
 நாம் இதுவரை காலங்களும் பார்த்து ரசித்த திரைப்படங்களினை ஒரு பட்டியலாகச் சேகரித்து பின்னர் நமது விருப்பத்திற்கேற்றாற் போல புள்ளிகளை வழங்கலாம்.
 மேலும் நாம் பார்த்த படங்களின் விமர்சனங்களையும் எழுதலாம்.

பிற விபரங்கள் 
சர்வதேச சந்தைப்படுத்துதலை இந்தத் தளம், மறைமுகமாக உறுதிப்படுத்துகிறது. படம் வெளியான சில ஆண்டுகள் கழித்தும் படங்களின் இறுவட்டு விற்பனையை, தனது தாய் தளமான அமேஸான் மூலம் ஊக்குவிக்கிறது அல்லது இறுவட்டு வாடகைக் கடைகளைப் பற்றிய தகவல்களும் உள்ளடங்கியுள்ளன.

வெளியிணைப்புகள் 
ஐ.எம்.டி.பி

மேற்கோள்கள்

திரைப்பட வலைதளங்கள்
திரைப்படத் தரவுதளங்கள்
அமேசான்
மங்கை

மேஜர் மங்கை (16 டிசம்பர், 1965 - 19 செப்டம்பர், 1994; வடமராட்சி, கிழக்கு யாழ்ப்பாணம்) எனும் இயக்கப்பெயர் கொண்ட கணபதிப்பிள்ளை புவனேஷ்வரி தமிழீழ விடுதலைப் புலிகளில் ஒரு முக்கிய உறுப்பினராக இருந்தவர்.

19-09-1994 அன்று மன்னார் கற்பிட்டிக் கடலில் சிறீலங்கா கடற்படையினரின் 'சாகரவர்த்தனா' போர்க்கப்பல் மீதான கரும்புலித் தாக்குதலில் கொல்லப்பட்டார்.

மேற்கோள்கள்

வெளியிணைப்புகள் 
மரண அறிவித்தல் – வீரவணக்கம்: மேஜர் மங்கை, நெருடல் இணையம், 11. 09. 2010

விடுதலைப் புலிகளின் பெண் போராளிகள்
1994 இறப்புகள்
1965 பிறப்புகள்
தமிழக வரலாற்றுக் காலக்கோடு



வரலாற்றுக்கு முற்பட்ட தமிழகம்
குறிப்பு: கீழ் குறிக்கப்பட்ட தழும்பழி என்பது கீழைப்பழங்கற்கால ஆயுதங்களில் தழும்புரி ஆயுதங்களுக்கு மிகவும் பிந்தியவை. அதனால் தமிழகத்தில் கீழைப்பழங்கற்கால தொடக்கம்20 லட்சம் ஆண்டுகளுக்கு முன்னும் செல்லலாம். ஆனால் அதில் மேலதிக ஆய்வுகள் செய்யப்பட வேண்டியுள்ளது.
சுமார் கிமு. 15,10,000 - 50,000 - தமிழ்நாட்டின் அத்திரம்பாக்கத்தில் தழும்பழி கீழைப் பழைய கற்காலம்.
சுமார் கி.மு. 50,000 - 20,000 - தமிழ்நாட்டின் சுற்றுப்புற மாநிலங்களில் மத்தியப் பழைய கற்காலம்.
சுமார் கி.மு. 20,000 - 10,000 - தமிழகத்தில் மேலைப் பழங்கற்காலம். தமிழ்நாட்டின் செங்கல்பட்டில் மேலைப் பழைய கற்காலம்.
சுமார் கி.மு. 10,000 - 2,000 - தமிழ்நாட்டின் திருநெல்வேலியில் இடைக்கற்காலம்.

கி.மு. 2000 =
 சிந்துவெளிப் பண்பாடு

கி.மு. 500 - கி.மு. 300 
 இடைச் சங்க காலம்

கி.மு. 300 - கி.பி. 300 ? 
 சங்க காலம்

கி.பி. 300 - கி.பி. 550 
 களப்பிரர்,  :en:Kalabhras

கி.பி. 300 - கி.பி. 900? 
 பல்வர் :en:Pallava

கி.பி. 848 - கி.பி. 1279 
 சோழர்

கி.பி. 1216 - கி.பி. 1345 
 பாண்டியர்??  :en:Pandyan Kingdom

கி.பி. 1300 - கி.பி. 300 
 நாயக்கர் ஆட்சி :en:Vijayanagara Empire

கி.பி. 1650 - கி.பி. 1850 
 :en:British East India Company

கி.பி. 1850 - கி.பி. 1947 
 Direct British Rule

கி.பி. 1947 - கி.பி. 2006 
 Indian Federation 
 தமிழகம்

இவற்றையும் பார்க்க 
 :en:History of Tamil Nadu

மேற்கோள்கள்

வெளி இணைப்புகள் 
 http://www.varalaaru.com/

தமிழ்நாட்டு வரலாறு
காலக்கோடுகள்
தமிழ்நாடு
காத்தவராயன் (திரைப்படம்)

காத்தவராயன் தமிழில் 1958 ஆம் ஆண்டு வெளியிடப்பட்ட திரைப்படமாகும். டி. ஆர். ராமண்ணா இயக்கிய இந்தத் திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.

வகை 
நாடகப்படம்

மேற்கோள்கள் 

1958 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
சாவித்திரி நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
பிளேஸ்டேசன்

பிளேஸ்டேசன் (Playstation)நிகழ்பட ஆட்ட இயந்திரம் 1990 ஆம் ஆண்டு சோனி நிறுவனத்தின் கணிணிப் பொழுதுபோக்கு குழுவின் தயாரிப்பில் வெளிவந்த இயந்திரமாகும். இவ்வியந்திரத்தின் வெளியீட்டைத் தொடர்ந்து சோனி நிறுவனம் தயாரித்த போக்கெட்ஸ்டேசன், பிளேஸ்டேசன் 2, பிளேஸ்டேசன் 3 போன்ற இயந்திரங்களை சோனி நிறுவனத்தினால் பல வருடங்கள் கழித்து வெளியிடப்பட்டது.பிளேஸ்டேசன் ஒன் என பெருவாரியாக அழைக்கப்படும் இவ்வியந்திரம் உலகின் பல பாகங்களிலும் உள்ள மக்களின் வரவேற்பைப் பெற்றது. மார்ச் 2005 ஆம் ஆண்டின் கணிப்பின்படி அதிகளவு மக்களால் வாங்கப்பட்ட நிகழ்பட ஆட்ட இயந்திரமாக விளங்குகின்றது பிளேஸ்டேசன். மார்ச்,2005 ஆம் ஆண்டின் கணிப்பின்படி சுமார் 100.49 மில்லியன் இயந்திரங்கள் இதுவரை விற்பனையாகி உள்ளது குறிப்பிடத்தக்கது. மேலும் 2001 ஆம் ஆண்டு சோனி நிறுவனம் வெளியிட்ட அறிக்கையின்படி அமெரிக்க வீடுகளில் மூன்றில் ஒரு வீட்டினுள் வாழ்பவர்களால் இவ்வியந்திரம் உபயோகிக்கப்படுவது என்பதத் தெரிவித்தது குறிப்பிடத்தக்கது.

வெளியிணைப்புகள் 
 பிளேஸ்டேசன் இணையத்தளம்

மேற்கோள்கள்

சோனி
நிகழ்பட ஆட்ட தளங்கள்
சண்முகப்பிரியா

சண்முகப்பிரியா கருநாடக இசையின் 56வது மேளகர்த்தா இராகமாகும். விரிவான ஆலாபனைக்கு இடம் தரும் இராகம். இந்த இராகத்தின் தோற்றமான (ஜன்யமான) சாமரம் அசம்பூர்ண மேள பத்ததியில் 56 வது இராகமாக விளங்குகிறது.

இலக்கணம்

 திசி என்றழைக்கப்படும் 10வது சக்கரத்தில் 2வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
 முக்கிய பிரதி மத்திம இராகங்களில் இதுவும் ஒன்று.

சிறப்பு அம்சங்கள்
 பக்திச் சுவையை வெளிப்படுத்தும் இராகம். எப்பொழுதும் பாடலாம்.
 20வது மேளமாகிய நடபைரவியின் நேர் பிரதி மத்திம மேளம் ஆகும்.
 பிரத்தியாகத கமகம் இந்த இராகத்தின் சாயலை நன்கு வெளிப்படுத்தும்.
 மூர்ச்சனாகாரக மேளம். இதன் க, ப, த கிரக பேதத்தின் வழியாக முறையே சூலினி (35), தேனுகா (09), சித்ராம்பரி (66) ஆகிய மேளங்களைத் தோற்றுவிக்கும்.

உருப்படிகள்
 கிருதி	: வத்தனே வாரு	: ஆதி	: தியாகராஜ சுவாமிகள்.
 கிருதி	: சித்தி விநாயகம்	: ரூபகம்	: முத்துசாமி தீட்சிதர்.
 கிருதி	: அரகர சிவ	: ஆதி	: முத்துத் தாண்டவர்.
 கிருதி	: சுகமே சுகம்	: ஆதி	: கோடீஸ்வர ஐயர்.
 கிருதி	: பார்வதி நாயகனே	: ஆதி	: பாபநாசம் சிவன்.

ஜன்ய இராகங்கள்
சண்முகப்பிரியாவின் ஜன்ய இராகங்கள் இவை.

 பிரிமரசாரங்க
 நாகபிரபாவளி
 கமலநாராயணி
 திருமூர்த்தி
 வசீரி
 ஹம்சகீர்வாணி
 கோபிகாதிலகம்
 சுமநீசரஞ்சனி
 வசுகெற்ப
 பாவுகதாயினி

திரையிசைப் பாடல்கள்
சண்முகப்பிரியா இராகத்தில் அமைந்த சில திரையிசைப் பாடல்கள்:
 பழம் நீயப்பா ஞானப்பழம் நீயப்பா - திருவிளையாடல்
 மறைந்திருந்து பார்க்கும் - தில்லானா மோகனாம்பாள்
 சொல்லாயோ வாய் திறந்து - மோகமுள்
 கண்ணுக்குள் நூறு நிலவா - வேதம் புதிது

மேற்கோள்கள்

மேளகர்த்தா இராகங்கள்
கூகுள் டெஸ்க்டாப்

கூகுள் டெஸ்க்டாப் என்பது pnp repair டெக்ஸ்டாப் தேடலாகும். இது pnp XP￼ விண்டோஸ் 2000 சேவைப் பொதி 3 உள்ள pnp உள்ள கோப்புக்களைத் தேட உதவும். டெஸ்டாப் தேடலானது பயனரின் மின்னஞ்சல், கணினிக்கோப்புக்கள், பாடல்கள், படங்கள், உரையாடலகள் மற்றும் பார்க்கப் பட்ட இணையத்தளங்களைத் தேடப் பயன்படுகின்றது.

தொழில்நுட்பத் தகவல்கள்

அறிமுகம் 
கூகுள் தேடலை கணினியில் நிறுவும் போது இருக்கின்ற எல்லாக் கோப்புக்களையும் சுட்டியிடும் (index). ஆரம்பச் சுட்டியலிடல் முடிவுற்றதும் தேவைக்கேற்றவாறு சுட்டியலிடும். கூகுள் தேடல்போன்று தேடல்கள் மற்றும் தேடல்முடிவுகள் உலாவியில் காட்டப்படும்.

சுட்டியலிடல் 
 மின்னஞ்சல்
 அவுட்லுக்
 அவுட்லுக் எக்ஸ்பிரஸ்
 நெட்ஸ்கேப் மெயில்
 மொஸிலா மெயில்
 மொஸிலா தண்டபேட்
 இணைய சரித்திரங்கள்
 இன்ரநெட் எக்ஸ்புளோளர்
 நெட்ஸ்கேப்/pnp/repair
 வேட்
 எக்ஸ்ஸெல்
 பவர்பாயிண்ட்
 இணையத் தூதுவர்கள்
 அமெரிக்கா ஆண்லைன் மெசன்ஜர்
 கூகுள் டாக் pnp
 விண்டோஸ் லைவ் pnp pnpமெசன்ஜர்
 ஸ்கைப்
 வேறு கோப்புக்கள்
 pdf
 பாடல்கள்
 வீடியோ
 படங்கள்
 ஒத்தியங்கும் மென்பொருட்களை நிறுவுவதன் மூலம் பல்வேறுபட்ட கோப்புகளைத் தேடவியலும்

விமர்சனங்கள் 
அந்தரங்கத் தன்மை தொடர்பாகப் பல விமர்சனங்கள் எழுந்துள்ளன. இதில் தேடல்கள் வன்வட்டில் இருந்து மிக இலகுவாகப் பிரதிசெய்யக் கூடியவை எனபதுடன் வலையமைப்பூடாகவும் தேடல்கள் செய்யலாம் என்பதே யாகும்.

வெளியிணைப்புக்கள் 
 கூகிள் டெக்ஸ்டாப்

கூகுள்
இரகசிய சமூகம்

யார் எதற்காக என்பதை வெளிப்படுத்தாமல் மறைவில் இயங்கும் சமூகம் அல்லது குழுவை இரகசிய சமூகம் அல்லது இரகசியக் குழு எனலாம்.  சில இரகசிய சமூகங்களில் சில தகவல்கள் அல்லது செயல்பாடுகள் அறியப்படக்கூடியதாக இருந்தாலும் அவர்களின் முக்கிய செயல்பாடுகள் மறைக்கப்படிருக்கும்.  ஒரு நாட்டின் புலனாய்வுத் துறை இதற்கு ஒரு எடுத்துக்காட்டாக அமைந்தாலும், இரகசிய சமூகம் என்னும்பொழுது விடுதலைக் கட்டுநர், இல்லுமினாட்டி போன்ற சமூகங்களையே சிறப்பாக குறிக்கும்.  இளகிய நோக்கங்களுக்காக அமைக்கப்படும் சில மாணவ அமைப்புகளும் இரகசியமாக செயல்படுவதுண்டு.

மேலும் பார்க்க
 இலவசக் கொத்தனாரியல்

அமைப்புகள்
இரகசிய சமூகங்கள்

மேற்கோள்கள்
ஹேமவதி

ஹேமவதி கருநாடக இசையின் 58வது மேளகர்த்தா இராகம் ஆகும். அசம்பூர்ண மேள பத்ததியில் இந்த மேளத்திற்கு தேசிஸிம்ஹாரவம் என்று பெயர்

இலக்கணம்

 திசி என்றழைக்கப் படும் 10வது சக்கரத்தில் 4வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.

சிறப்பு அம்சங்கள்
 திரிஸ்தாயி இராகம்.
 ஜண்டை மற்றும் தாட்டு சுரப்பிரயோகங்கள் இந்த இராகத்திற்கு அழகைத் தருகின்றன.
 எப்போதும் பாடத் தகுந்தது.
 22வது மேளமாகிய கரகரப்பிரியாவின் நேர் பிரதி மத்திம மேளம் ஆகும்.
 மூர்ச்சனாகாரக மேளம். இதன் ரிஷப, காந்தார, பஞ்சம மூர்ச்சனைகள் முறையே வகுளாபரணம் (14), கோசலம் (71), கீரவாணி (21) ஆகிய மேளங்களைத் தோற்றுவிக்கும்.

உருப்படிகள்
 கீதம்	: சிறீவேங்கட கிரிவாஸ	: ஏகம்	: வேங்கடமகி.
 கிருதி	: சிறீகாந்திமதீம்	: ஆதி	: முத்துசாமி தீட்சிதர்.
 கிருதி	: சிவந்த பாதத்தை	: ஆதி	: முத்துத் தாண்டவர்.
 கிருதி	: மனதே மறவாதே	: ஆதி	: கோடீஸ்வர ஐயர்.
 கிருதி	:சிதம்பரநாதா	: ஆதி	: பாபநாசம் சிவன்.

ஜன்ய இராகங்கள் 
ஹேமவதியின் ஜன்ய இராகங்கள் கீழ் வருமாறு.

 ஹம்சப்பிரமரி
 பிரமரஉத்தரி
 கனகபூஷாவளி
 சந்த்ரரேகா
 சிம்ஹாரவம்
 விஜயசாரங்க
 ஹைமாம்பரி
 காம்சனவதி
 ஹேமப்பிரியா

மேற்கோள்கள்

மேளகர்த்தா இராகங்கள்
குமுதம் (இதழ்)

குமுதம் (Kumudam) தமிழ்நாட்டில் வெளியாகும் பிரபல வார இதழாகும். இது ஒரு வணிக இதழாகும். இது எஸ்.ஏ.பி. அண்ணாமலை மற்றும் அவரது நெருங்கிய நண்பரும் நம்பிக்கைக்குரியவருமான பி.வி. பார்த்தசாரதி ஆகியோரால் 1948 இல் தொடங்கப்பட்டது. குமுதம் குழுமத்தினால் குமுதம் ரிப்போட்டர், குமுதம் தீராநதி, குமுதம் சினேகிதி, குமுதம் பக்தி, குமுதம் ஜோதிடம், குமுதம் ஹெல்த் ஸ்பெஷல் போன்ற இதழ்கள் வெளியிடப்படுகின்றன. 1986 இல் 620,000 பிரதிகள் புழக்கத்தில் இருந்தது. 2001, 2002 காலப்பகுதியில் குமுதம் யாழ்மணம் என்ற இணைய இதழும் வெளியானது. இதில் புலம்பெயர்ந்த ஈழத்தவர்களின் படைப்புகளும், இந்தியத் தமிழர்களின் படைப்புகளும் பிரசுரமாகிக் கொண்டிருந்தன.

சர்ச்சை 
செப்டம்பர் 2015 இல், குமுதம் ரிப்போர்ட்டர் நாளிதழில் வெளியான ஒரு கட்டுரையில், "லெக்கிங்ஸ்" அணியும் பெண்களை விமர்சித்தபோது, குமுதம் விமர்சனத்திற்கு உள்ளானது. கட்டுரையில் பயன்படுத்தப்பட்டுள்ள பெண்களின் படங்கள் அனுமதியின்றி அச்சிடப்பட்டதாக கூறப்படுகிறது.

முக்கிய நபர்கள்
நிறுவிய ஆசிரியர் - எஸ்.ஏ.பி. அண்ணாமலை
நிறுவிய பதிப்பாளர் - பி.வி.பார்த்தசாரதி
அச்சிட்டு வெளியிடுபவர் - பா.வரதராசன்
ஆசிரியர் ப்ரியா கல்யாணராமன் (எ) ராமசந்திரன்

சான்றுகள்

வெளி இணைப்புகள்
 குமுதம் இணையத்தளம்

தமிழ் இதழ்கள்
சென்னையில் ஊடகங்கள்
சென்னையை மையமாகக் கொண்ட நிறுவனங்கள்
தமிழ்நாட்டுத் தமிழ் இதழ்கள்
யமத்தா நோ ஒரொச்சி

யமத்தா நோ ஒரொச்சி ஜப்பானியத் தொன்மவியில் இடம்பெறும் ஒரு இராட்சத எண்தலை பாம்பு ஆகும். ஜப்பானிய மொழியில் இதை ヤマタノオロチ என்று அழைப்பர். இது, 八俣—の--大蛇 முன்று பகுதிகளாக பிரித்து நோக்கப்படல் வேண்டும். இது "யமத்தா நோ ஒரொச்சி" என வாசிக்கப் பட வேண்டும்.

 八--ய --எட்டு
 俣--மத்தா-பிரிவுகள்
 の--நொ--உடைமையை குறிக்கும் விகுதி
 大蛇-- ஒரொச்சி
 大--ஒ--பெரிய
 蛇--ரொச்சி-- பாம்பு

சுருக்கமாக இராட்சத எண்தலை பாம்பு எனலாம்.

இதை ஒரு டிராகன் விவரிக்கப்படுவது உண்டு. இந்த கொடிய விலங்கை சுசனோ என்ற கடவுள் கொன்றதாக பிரபல கதையாடல் ஒன்று தெரிவிக்கின்றது. இக்கதையாடல் மிக தத்ரூபமாக மேடையேற்றப்படுவது வழக்கம்.

வெளி இணைப்புகள் 
 ஒளிப்பேழை - ஒரு கதையாடல்

மேற்கோள்கள்

ஜப்பானியத் தொன்மவியல்
இசாமு நொகுச்சி

இசாமு நொகுச்சி|野口 勇| (நவம்பர் 17, 1904 – டிசம்பர் 30, 1988 அவர்கள் 20ஆம் நூற்றாண்டின் குறிப்ப்பிடத்தக்க சிற்பக் கலைஞராகவும் கட்டடக் கலைஞராகவும் கருதப்படுகின்றார்.

இசாமு நொகுச்சி ஐக்கிய அமெரிக்க நாடுகளில் உள்ள கலிபோர்னியாவில் உள்ள லாஸ் ஏஞ்சலஸ் நகரில் பிறந்தார். இவருடைய பெற்றோர்கள் அமெரிக்க எழுத்தாளராகிய லியோனி கில்மோரும் ஜப்பானிய கவிஞர் யோனெ நோகுச்சியும் ஆவார்கள். இசாமு நொகுச்சி அவர்கள் 1906ல் தன் தந்தையுடன் வாழ்வதற்காக தாயாருடன் ஜப்பானுக்குக் குடியேறினார்.

வெளி இணைப்புகள் 

 The Noguchi Museum
 The Pace Gallery
 Noguchi's Indiana experience 
 Noguchi's California Scenario (LandLiving.com)
 Moerenuma Park (LandLiving.com)
 An Interview with Isamu Noguchi 
 Artists Rights Society, Noguchi's U.S. Copyright Representatives
 "Noguchi - The Man Who Entered Stone", BigBridge Press, 1999; a biography in poem

மேற்கோள்கள்

சப்பானிய மக்கள்
1904 பிறப்புகள்
1988 இறப்புகள்
நாடம்

மொங்கோலியாவின் மிகப்பெரிய விழா நாடம் விழா (Naadam festival) ஆகும். மலைக்கடவுள்களை வழிபடுவது, சமூகத்தை ஒன்றுபடுத்துவது, வரலாற்றை நினைவு கூருவது, பாரம்பரிய விளையாட்டுக்களை விளையாடுவது ஆகியன இவ்விழாவின் கூறுகள் ஆகும். சிறப்பாக ஒரு "ஆண்மகனின் மூன்று விளையாட்டுக்கள்" என்று கூறப்படும் மல்யுத்தம் (wrestling), குதிரையேற்றம், வில் வித்தை (வில் தொழில் கலை) ஆகியவை இடம்பெறும். மற்போரைத் தவிர மற்ற விளையாட்டுக்களில் பெண்களும் பங்குபற்றுவர்.

படம்கள்

வெளி இணைப்புகள் 
 Mongol Naadam Text and Thumbnails 
 The world's second-oldest Olympics

மேற்கோள்கள்

பண்டிகைகள்
மங்கோலியப் பண்பாடு
சூலை சிறப்பு நாட்கள்
கட்டுநாயக்கா விமானப் படைத்தளத் தாக்குதல், 2001

கட்டுநாயக்கா விமானப் படைத்தளத் தாக்குதல் ஜூலை 24, 2001 அன்று விடுதலைப்புலிகளின் 14 தற்கொலைப் படை உறுப்பினர்களால் நடத்தப்பட்ட இலங்கையின் வரலாற்றில் மிக முக்கியமான தாக்குதல் ஆகும்.

கட்டுநாயக்கா விமானப் படைத்தளத்திற்கு அருகிலேயே பண்டாரநாயக்கா சர்வதேச விமான நிலையம் அமைந்திருந்ததும் குறிப்பிடத்தக்கது. தாக்குதல் நடத்தப்படுவதற்கு ஒரு நாள் முன்னர் சிங்கள இசையைக் கேட்டுக் கொண்டிருந்த விடுதலைப்புலிகளின் உறுப்பினர்கள் விமான நிலையத்தின் அருகிலிருந்த பூங்காவில் இருந்தனர் என்றும் அவர்கள் மீது ஏற்பட்ட சந்தேகத்தினால் விமான நிலையத்திற்கு அருகில் வசித்தவர்கள் விமான நிலைய அதிகாரிகளுக்குத் தகவல்கள் அளித்தும் துரிதமான நடவடிக்கைகள் எடுக்கப்படவில்லை என்பதும் குறிப்பிடத்தக்கது. பின்னர் அங்கு அதிகாரிகள் வந்து பார்க்கும் பொழுது பூங்காவில் எவரும் இருக்கவில்லை என்பதும் குறிப்பிடத்தக்கது.

தாக்குதலின் பின்னணி 
இத்தாக்குதலினை வடிவமைத்தவர்கள் விடுதலைப்புலிகளின் தலைவரான வேலுப்பிள்ளை பிரபாகரன் மற்றும் பொட்டு அம்மான் ஆகியோர்.

2001 ஜூலை 23 திங்கட்கிழமை மாலை 8.30 14 கரும்புலிகள் உறுப்பினர்கள் ராஜா பெர்னாண்டோ விளையாட்டு மைதானத்தில் கூடினர்.
2001 ஜூலை 23 திங்கட்கிழமை மாலை 9:45 மணியிலிருந்து 11:15  அப்பகுதியில் மின்சார சேவை தடைப்பட்டது.
2001 ஜூலை 24 செவ்வாய்க்கிழமை  அதிகாலை 3:30 மணியளவில் தாக்குதல் தொடங்கப்பட்டது.
2001 ஜூலை 24 செவ்வாய்க்கிழமை  படைத்தளத்தில் இருந்த 21 படை விமானங்கள் மற்றும் பயணிகள் விமானங்கள் அழிக்கப்பட்டன.
2001 ஜூலை 24 செவ்வாய்க்கிழமை  காலை 8.30 மணிவரை தாக்குதல் நீடிக்கப்பட்டது.

தாக்குதலினால் ஏற்படுத்தப்பட்ட இழப்புகள் 
இலங்கை அரசின் கூற்றுப்படி அழிக்கப்பட்ட விமானங்கள் 14 என்று கூறப்பட்டது. விடுதலைப்புலிகளின் அதிகாரப் பூர்வப் பத்திரிக்கையான ஈழநாதத்தின் கூற்றுப்படி அழிக்கப்பட்ட விமானங்கள் எண்ணிக்கை 28 ஆக வெளியிடப்பட்டது. சார்பற்ற அறிக்கை 26 வானூர்திகள் அழிக்கப்பட்டன அல்லது சேதமாக்கப்பட்டன என்று கூறுகின்றது.

முற்றிலுமாக அழிக்கப்பட்டவை
இரண்டு  எ (A) - 340 - 300  பயணிகள் விமானங்கள்
ஒரு எ (A) - 330 -200  பயணிகள் விமானம்
நான்கு கிபிர் போர் விமானங்கள்
மூன்று கெ (K)-8 பயிற்சி விமானங்கள்
இரண்டு எம்.ஐ.ஜி  (MIG) - 27 ஜெட் போர் விமானங்கள்
இரண்டு  பெல் (bell) 412 உலங்கு வானூர்தி
இரண்டு வி.வி.ஐ.பி (VVIP) 412 உலங்கு வானூர்தி
இரண்டு எம்.ஐ (MI) -17 உலங்கு வானூர்தி 
மூன்று K-8

சேதப்படுத்தப்பட்டவை
இரண்டு - A-320 பயணிகள் விமானங்கள்
ஒரு - A-340 பயணிகள் விமானம்
ஒரு அண்டொனோவ் (Antonov) போக்குவரத்து விமானம்
ஒரு எம்.ஐ (MI) -24 உலங்கு வானூர்தி
ஒரு பெல் (Bell) 412 உலங்கு வானூர்தி
நான்கு கிபிர் போர் விமானங்கள்

விடுதலைப்புலிகளால் நடத்தப்பட்ட இத்தாக்குதலானது இலங்கையின் பொருளாதாரத்தில் வரலாறு காணாத மாற்றத்தை ஏற்படுத்தியது. இத்தாக்குதலின் மூலம் சுமார் 375 மில்லியன் அமெரிக்க டாலர்களிற்கும் அதிகமான  சொத்துக்கள் அழிக்கப்பட்டதும் குறிப்பிடத்தக்கது.

c

வெளியிணைப்புக்கள்
கட்டுநாயக்கா விமானப் படைத் தளத் தாக்குதல் ஜேன்ஸ்சின் புலனாய்வு அறிக்கை
கட்டுநாயக்காத் தாக்குதல் குறித்து பிபிஸி

மூன்றாம் ஈழப்போரில் தமிழீழ விடுதலைப் புலிகளின் தாக்குதல்கள்
வானூர்தி நிலையத் தாக்குதல்கள்
கட்புலத் தொடர்பாடல்

எண்ணக்கருக்களை கண்களால் பார்த்து புரியக்கூடியவாறு படமாக தகவல்களை ஒருங்கிணைத்து தருவதை கட்புலத் தொடர்பாடல் (visual communication) எனலாம்.  ஓவியம், புகைப்படம், வரைபடம் போன்றவை கண்ணியத்தொடர்பாடல் கருவிகள் எனலாம்.  இணையத்தளங்களை வடிவமைப்பதில் கண்ணியத்தொடர்பாடல் தொடர்பான அறிவு பயன்படுகின்றது.

மேற்கோள்கள்

தகவல் தொழில்நுட்பம்
வடிவமைப்பு
கணிதக் குறியீடுகள்

கணித தகவல்களை வெளிப்படுத்த கணிதக் குறியீடுகள் பயன்படுகின்றன.  எழுத்துக்கள் எப்படி மொழியூடாக தகவல்களை வெளிப்படுத்த அவசியமோ அதேபோல் குறியீடுகள் கணிதத்தினூடாக தகவல்களை வெளிப்படுத்த அவசியம்.  ஒரு மொழியை அறிய, பயன்படுத்த எப்படி அதன் எழுத்துக்களை அறிவது அவசியமோ அதேபோல் கணிதத்தை அறிய, பயன்படுத்த கணிதக் குறியீடுகளை அறிவது அவசியம்.  எண்கள், செயற்பாட்டுக் குறியீடுகள், கருத்துருக் குறியீடுகள், சமன்பாடுகள் என பலநிலையிலான குறியீடுகள் கணிதத்தில் உண்டு.

அடிப்படை கணிதக் குறியீடுகள் அட்டவணை

See also 
 Mathematical alphanumeric symbols
 Table of logic symbols
 கணிதக் குறியீடுகள்
 ISO 31-11
 Roman letters used in mathematics
 Greek letters used in mathematics
 Notation in probability
 இயற்பியல் மாறிலிs
 Variables commonly used in physics

External links 
 Jeff Miller: Earliest Uses of Various Mathematical Symbols
 TCAEP – Institute of Physics 
 GIF and PNG Images for Math Symbols
 Mathematical Symbols in Unicode 

கணிதக் குறியீடுகள்
தரமுயர்த்தப்பட வேண்டிய கட்டுரைகள்
இரைபோசு

ரைபோஸ் (Ribose) என்பது எல்லா உயிரினங்களிலும் அடிப்படியாக உள்ள ஒரு வேதிப்பொருள். இது ஐந்து கரிம (கார்பன்) அணுக்களும் 10 ஹைட்ரஜன் அணுக்களும், ஐந்து ஆக்ஸிஜன் அணுக்களும் கொண்ட ஒரு வேதிப் பொருள். டி-ரைபோஸ் என்பது ஐந்து கரிம அணுக்கள் கொண்ட ஒற்றைச்சர்க்கரைப் பொருள் (சருக்கரை) (monosaccahride) ஆகும். ரைபோஸை சுருக்கமாக ஓர் ஐந்து கரிம இனியம் (பெண்ட்டோஸ், pentose) எனலாம். இதன் வேதியியல் மூலக்கூறு வாய்பாடு C5H10O5 ஆகும். இதனை 1905 ஆம் அண்டு ஃவேபஸ் லெவீன் (Phoebus Levene) என்பார் கண்டுபிடித்தார்.

இந்த ரைபோஸானது ஆர் என் ஏ (RNA) என்னும் ரைபோ-நியூக்லிக்-ஆசிடின் ஒரு கூறு ஆகும். ஆர் என் ஏ என்பது உடலியக்கத்திற்கு அடிப்படைத் தேவையான உயிர்வேதிப்பொருள்களை உருவாக்கத் துணையாக இருக்கும் நீள்மான ஓரிழை மூலக்கூறு ஆகும்.

மேற்கோள்கள்

உயிர்வேதியியல்
மேசகல்யாணி

மேச கல்யாணி (அல்லது கல்யாணி) கருநாடக இசையின் 65வது மேளகர்த்தா இராகம். எப்பொழுதும் பாடக் கூடிய இவ்விராகத்திற்கு மாலைப் பொழுது மிகவும் பொருத்தமானதாகும். நல்ல எடுப்பான இராகம் ஆகையால், நிகழ்ச்சிகளின் தொடக்கத்தில் பாடக் கூடிய இராகம். அசம்பூர்ண மேளபத்ததியில் இந்த இராகத்திற்கு சாந்த கல்யாணி என்று பெயர்.இந்துஸ்தானி இசையில் இவ்விராகத்திற்கு யமன் தாட் என்று பெயர்.

இலக்கணம்

 ருத்ர என்றழைக்கப்படும் 11வது சக்கரத்தில் 5 வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பிரதி மத்திமம்(ம2), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகிய சுரங்கள் வருகின்றன.

சிறப்பு அம்சங்கள்
 பிரதி மத்திம இராகங்களில் மிகச் சிறந்த இவ்விராகம், விரிவான ஆலாபனைக்கு இடம் கொடுக்கும்.
 ஸ்புரித, திரிபுச்ச கமகங்கள் இவ்விராகத்தின் சாயலைக் காட்டும்.
 இராகம்-தானம்-பல்லவிக்கு ஏற்ற இராகம்.
 எல்லா விதமான இசை வகைகளும் இவ்விராகத்தில் இயற்றப்பட்டுள்ளன.
 பண்டைய மேளமாகிய ஷட்ஜக் கிராமத்தின் காந்தார மூர்ச்சனை கல்யாணி.
 29வது மேளமாகிய சங்கராபரணத்தின் நேர் பிரதி மத்திம மேளம் ஆகும்.
 மூர்ச்சனாகாரக மேளம். இதன் ரிஷப, காந்தார, பஞ்சம, தைவத, நிஷாத மூர்ச்சனைகள் முறையே ஹரிகாம்போஜி (28), நடபைரவி (20), சங்கராபரணம் (29), கரகரப்பிரியா (22), தோடி (08) ஆகிய மேளங்களைத் தோற்றுவிக்கின்றன.
 ஹங்கேரி நாட்டு இசையிலும் இந்த இராகம் காணப்படுகிறது.

உருப்படிகள்
 வர்ணம்: வனஜாக்ஷிரோ		- ஆதி		- ....
 கிருதி	: ஹிமாத்ரி ஸூதே	- ரூபகம்		- சியாமா சாஸ்திரிகள்.
 கிருதி	: பதம் தருவாய்		- ஆதி		- டைகர் வரதாச்சாரியார்.
 கிருதி	: நிதிசால சுகமா		- மிஸ்ர சாபு	- தியாகராஜர்.
 தரு  :  வாசுதேவயனி		- ஆதி	- தியாகராஜர்.
 கிருதி	: ஆடினதெப்படியோ	- ஆதி		- முத்துத் தாண்டவர்.
 கிருதி : சிதம்பரம் என		- ஆதி	- பாபநாசம் சிவன்
 பதம் :  பாரெங்கும்		- ஆதி	- கனம் கிருஷ்ணய்யர்
 கிருதி : தேவி மீனாக்ஷி முதம்	- ரூபகம்	- தச்சூர் சிங்காரச்சாரியார்
 கிருதி : ஸரஸ்வதி நன்னெபுடு	- ரூபகம்	- திருவெற்றியூர் தியாகய்யர்

ஜன்ய இராகங்கள்
மேசகல்யாணியின் ஜன்ய இராகங்கள் இவை.

 சாரங்கா
 அமிர்தவர்ஷிணி
 யமுனாகல்யாணி
 ஹமீர் கல்யாணி
 ரசமஞ்சரி
 மோகனகல்யாணி
 குந்தலசிறீகண்டி
 குந்தலகுசுமாவளி
 சதுரங்கணி
 கௌரிநிஷாதம்
 சுநாதவினோதினி
 மைத்திரபாவனி
 கௌமோத
 கல்யாணதாஹினி
 வந்தனதாரினி
 சுப்ரவர்ணி
 ஸ்மரரஸாளி
 கமலோத்ரம்

திரையிசைப் பாடல்கள்
மேசகல்யாணி இராகத்தில் அமைந்த திரையிசைப் பாடல்கள்

 சிந்தனை செய் மனமே - அம்பிகாபதி.
 வந்தாள் மகாலக்ஷ்மியே - உயர்ந்த உள்ளம்.
 மலையோரம் மயிலே விளையாடும் குயிலே  - ஒருவர் வாழும் ஆலயம்.
 வெள்ளைப்புறாவொன்று - புதுக்கவிதை.
 இனியகானம் - பாட்டுப்பாடவா.
 மன்னவன் வந்தானடி தோழி - திருவருட்செல்வர்.
 அம்மா என்றழைக்காத உயிர் - மன்னன்.
 நிற்பதுவே நடப்பதுவே - பாரதி.
 ஜனனி ஜனனி - தாய் மூகாம்பிகை (1982).
 நதியில் ஆடும் பூ - வானம்.
 நான் பாட வருவாய் - உதிரிப் பூக்கள் 1979.
 காற்றில் வரும் கீதமே - ஒரு நாள் ஒரு கனவு  (2005).

மேற்கோள்கள்

மேளகர்த்தா இராகங்கள்
ரசிகப்பிரியா

ரசிகப்பிரியா கருநாடக இசையின் 72வது மேளகர்த்தா இராகம் ஆகும். அசம்பூர்ண மேளபத்ததியில் இந்த இராகத்திற்கு ரசமஞ்சரி என்று பெயர்.

இலக்கணம்

 "ஆதித்ய" என்றழைக்கப்படும் 12ஆவது சக்கரத்தில் 6ஆவது மேளம்.
 இந்த இராகத்தில் ஷட்ஜம், ஷட்சுருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், ஷட்சுருதி தைவதம் (த3), காகலி நிஷாதம் (நி3) ஆகிய சுரங்கள் வருகின்றன.
 36வது மேளமாகிய சலநாட்டையின் நேர் பிரதி மத்திம மேளம் ஆகும்.
 மூர்ச்சனாகாரக மேளம். இதன் காந்தார, நிஷாத மூர்ச்சனைகள் முறையே சிம்மேந்திரமத்திமம் (57), மாயாமாளவகௌளை (15) ஆகிய மேளங்களைத் தோற்றுவிக்கும்.

உருப்படிகள்
 கிருதி	: சிருங்காரரச மஞ்சரீம்	- ஏகம்		- தியாகராஜர்.
 கிருதி	: அருள் செய்ய வேணும்	- ஆதி		- கோடீஸ்வர ஐயர்.
 கிருதி	: ஆடிப்பாடி அருளை	- ரூபகம்	- சுத்தானந்த பாரதியார்.

வெளியிணைப்புகள் 
 Ragam Tanam Pallavi - Rasikapriya, வீணை சிட்டிபாபுவின் வீணையிசைக் காணொலி.

மேற்கோள்கள்

மேளகர்த்தா இராகங்கள்
அங்கயற்கண்ணி

கப்டன் அங்கயற்கண்ணி (10 மே 1973 - 16 ஆகத்து 1994, கொக்குவில், மேற்கு - யாழ்ப்பாணம்) என்னும் இயக்கப் பெயர் கொண்ட துரைசிங்கம் புஸ்பகலா தமிழீழ விடுதலைப் புலிகளில் முக்கிய உறுப்பினராக இருந்து செயல்பட்டவர். இவர் விடுதலைப் புலிகளின் முதல் பெண் கரும்புலி (தற்கொலை குண்டுதாரி) ஆவார்.

விடுதலைப் புலிகளுடன் இணைந்த காலம்
கேணல் கிட்டுவும் அவரின் தோழர்களும் மரணமடைந்த நாளில் விடுதலைப் போராட்டத்தில் இவர் இணைந்தார்.

பயிற்சிகளும், பணிகளும், சாதனைகளும்
  இவரிடம் இயல்பாகவே ஆளுமைத் தன்மை இருந்தது. தொடக்கத்திலிருந்தே இவர் குழுத் தலைவியாக இருந்து வந்தார். 
  விளையாட்டில் இவர் திறனுடன் விளங்கினார். கடற்புலிகளின் பெண்-ஆண் போராளிகளுக்கிடையே நடாத்தப்பட்ட போட்டி ஒன்றில் முதலாவதாக வந்தார். 
  கடற்புலிகள் மகளிர் படையணியின் மூன்றாவது பயிற்சிப் பாசறையில் பயிற்சி பெற்றார்..
  எட்டு மணித்தியாலம் இருபத்தேழு நிமிடங்களில் பதினேழு கடல் மைல்களை (ஏறத்தாழ முப்பத்தைந்து கிலோ மீற்றர்கள்) நீந்திக் கடந்து சாதனை நிகழ்த்தினார். 
  வரலாற்றுப் புகழ் மிக்க 'தவளை நடவடிக்கை' யின் போது லெப்.கேணல் பாமாவின் குழுவில் ஒருவராகக் கடற்கண்காணிப்பில் ஈடுபட்டிருந்தார்.

மறைவு
அங்கயற்கண்ணி ஆகஸ்ட் 16, 1994 இல் யாழ்ப்பாணம் காங்கேசன்துறை துறைமுகத்தில் தரித்து நின்ற இலங்கைக் கடற்படையினரின் வடபிராந்திய தலைமை கட்டளையிடும் தாய்க்கப்பல் மீது கரும்புலித் தாக்குதல் நடாத்தி கப்பலை தகர்த்து வீரச்சாவடைந்தார். இவர் வெடித்த வெடியோசை யாழ் குடா நாட்டில் பல மைல்கள் தொலைவிற்கு மிக அதிர்வுடன் கேட்க கூடியதாக இருந்தது.

மேற்கோள்கள்

விடுதலைப் புலிகளின் பெண் போராளிகள்
1994 இறப்புகள்
1973 பிறப்புகள்
இலங்கையின் வட மாகாண நபர்கள்
ஈழ விடுதலைப் போராளிகள்
சுற்றளவு

வடிவவியலில், ஏதேனும் ஒரு பரப்பைச் சுற்றி அமையும் பாதை, அப்பரப்பின் சுற்றளவு (perimeter) எனப்படும். பெரி (சுற்றி) மற்றும் மீட்டர் (அளவு) என்ற கிரேக்கமொழிச் சொற்களிலிலிருந்து ஆங்கிலத்தில் பெரிமீட்டர் எனப் பெயரிடப்பட்டுள்ளது. சுற்றளவு என்ற சொல் ஒரு பரப்பைச் சுற்றி அமைந்த பாதையை அல்லது அப்பாதையின் நீளத்தைக் குறிப்பதற்கு பயன்படுகிறது.  வட்டமான பரப்பின் சுற்றளவு அதன் பரிதி (circumference) எனப்படும்.

நடைமுறைப் பயன்பாடுகள் 

சுற்றளவு காணல், நடைமுறையில் நிறைய பயன்பாடுகளுடையது.
ஒரு தோட்டத்தைச் சுற்றி அமைக்க வேண்டிய வேலியின் நீளத்தைக் கணக்கிட அத்தோட்டத்தின் சுற்றளவு தேவைப்படுகிறது.  
ஒரு வட்ட வடிவமான சக்கரத்தின் சுற்றளவு அச்சக்கரமானது ஒருமுறை சுழன்றால் செல்லக்கூடிய தூரத்தைத் தருகிறது. 
ஒரு உருளைவடிவக் கண்டில் சுற்றப்பட்டுள்ள கம்பியின் நீளம் அக்கண்டின் சுற்றளவுடன் தொடர்புடையது.

வாய்ப்பாடு 
n-பக்க பலகோணத்தின் சுற்றளவு அப்பலகோணத்தின் (1st, 2nd, 3rd,4th... n-th) பக்கங்களின் நீளங்களின் கூடுதலாகும்.

பொதுவான வடிவங்களின் சுற்றளவு காணும் வாய்ப்பாடு:

 

இங்கு  , பாதையின் நீளம்.

 நுண்ணிய சிறுகோட்டின் அளவு.

ஒரு குறிப்பிட்ட வடிவத்தின் சுற்றளவு காணும்போது இவற்றின் மதிப்புகள் இயற்கணித வடிவில் இருத்தல் வேண்டும்

 பரிமாண யூக்ளிடின் வெளியில், கனஅளவுகளைச் சுற்றியமையும் மீமேற்பரப்புகளின் சுற்றளவு போன்ற உயர் அளவிலானவைகளை காக்கியோபோலியின் கணக் கோட்பாடில்(Caccioppoli set) காணலாம்.

மேலும் பார்க்க

வெளி இணைப்புகள்

மேற்கோள்கள்

வடிவவியல்
இயங்குபடம் உள்ள கட்டுரைகள்
தில்லானா

தில்லானா ஹிந்தி வழிப் பாட்டு வகையைச் சேர்ந்த ஓர் உருப்படி ஆகும். இது மத்திம காலத்தில் அமைந்துள்ளதுடன் இதன் தாது விறுவிறுப்புள்ளதாகவும் உணர்ச்சி உள்ளதாகவும் இருக்கும். இதன் சாகித்தியத்தில் முக்கியமாக திரனா, தில்லில்லானா, தொந்திரனா, தனம் என்பவை போன்ற சொற்கட்டுக்களை சேர்த்து இராக, தாள பொருத்தத்துடன் அமைந்துள்ளது.

அங்க வேறுபாடுகள்
இந்த உணர்ச்சிவசப்பட்ட உருப்படியில் பல்லவி, அனுபல்லவி, சரணம் என்னும் அங்க வித்தியாசம் உண்டு. ஒவ்வோர் அங்கமும் வெவ்வேறு தாதுவில் அமைந்திருக்கும். சில தில்லானாக்களில் அனுபல்லவி இல்லாமலும் இருக்கும். அம்மாதிரித் தில்லானாக்கள் தவித்தாதுக்கள், உபயோகங்கள், சமஷ்டி, சரணங்கள் போன்றவைகளுடைய தாதுக் கிருதிகளுக்குச் சமமாக இருக்கின்றன. பல்லவியும் அனுபல்லவியும் ஜதிகளாகவும், சரணத்திலுள்ள வார்த்தைகள் சொற்கட்டு ஸ்வரங்களாகவும் இருக்கும்.

சிறப்புகள்
சில தில்லானாக்கள் சங்கதிகளுடன் அமைந்துள்ளன. இம்மாதிரியான உருப்படிகள் பாட்டுக் கச்சேரிகளில் பல்லவி (இராகம், தானம், பல்லவி) பாடிய பிறகு பாடுவார்கள். நாட்டியக் கச்சேரிகளிலும் பாட்டுக் கச்சேரிகளிலும் முதலில் இதைப் பாடுவது வழக்கம். ஹரிகாலாட்சேபங்களிலும் கதை ஆரம்பிக்க முன்னரும் பூர்வீகப் பிடிகை முடிந்த பின்னும் தில்லானாக்களைப் பாடுவது வழக்கம்.

இதன் கானக்கிரமம் பல்லவி, அனுபல்லவி, சரணம் என்று பாடுவதேயாகும். மகாவைத்தியநாதையருடைய தில்லானா கௌரி நாயக மிகவும் உயர்ந்த நீண்ட உருப்படி ஆகும். அந்த உருப்படி முழுவதும் இரண்டே ஆவர்த்தனத்தில் அமைந்துள்ளது. முதல் ஆவர்த்தனம் வார்த்தைகளுடனும், இரண்டாவது ஆவர்த்தனம் ஜதிகளுடனும் அமைந்துள்ளது. குன்றக்குடி கிருஷ்ணய்யருடைய கம்பராமாயணத் தில்லானா ஒரு சிறந்த உருப்படி. ஜாவளிகளும் தில்லானாக்களும் உருப்படியில் சிறந்ததாகவும், கானக்கிரமம் நான்கு நிமிடங்களுக்குள் அடங்கியதாகவும் அமைந்துள்ளன.

தில்லானாக்களை இயற்றியோர்
 சுவாதித்திருநாள் மகாராஜா
 வீரபத்திர ஐயர்.
 பல்லவி சேஷய்யர்.
 மைசூர் சதாசிவராவ்.
 பட்டணம் சுப்பிரமணிய அய்யர்.
 குன்றக்குடி கிருஷ்ணையர்.
 இராமநாதபுரம் சிறீனிவாச அய்யங்கார்.
 இலுப்பூர் பொன்னுச்சாமிப்பிள்ளை.

உருப்படிகள்
கருநாடக இசை
ஒப்பந்தப்பிழைகள்

ஒப்பந்தச்சட்டத்தில் ஒப்பந்தப் பிழை (Mistake) என்பது விடயப் பொருள் தொடர்பில் பிழையான எண்ணத்துடன் திறத்தவர்களுக்கிடையே ஏற்படும் ஒப்பந்தமாகும்.இத்தகைய ஒப்பந்தங்கள் சட்ட வலிமையினைக் கொண்டிருக்கா. சட்டமானது ஒப்பந்தப்பிழையினை 3 வகையாக பிரித்து வரையறுத்துள்ளது.அவையாவன:
 ஒருபக்கப்பிழை (Unilateral Mistake)
பரஸ்பரப்பிழை (Mutual Mistake)
பொதுப்பிழை (Common Mistake)

ஒருபக்கப்பிழை
ஒருபக்கப்பிழை என்பது ஒப்பந்தத்தில் ஈடுபடும் ஒரு திறத்தவர் மாத்திரம் விடயப்பொருள் தொடர்பாக பிழையான எண்ணத்துடன் ஒப்பந்தத்தில் ஈடுபடலைக்குறிக்கும்.பிழைவிடாத திறத்தவர் அப் பிழையினை அறிந்திருந்தார் என்றும் இதன் மூலம் அவர் நன்மைகளைப் பெற்றுக்கொண்டார் எனவும் நீதிமன்றில் பாதிக்கப்பட்ட தரப்பினர் நிருபிக்க வேண்டும்.அவ்வாறு செய்ய தவறின் அது வலிதான ஒப்பந்தமாக கருதப்படும்.
இத்தகைய ஒப்பந்தத்தில் 4 வகையான கூறுகள் அடையாளப்படுத்தப்பட்டுள்ளது.
 அடையாளம் பற்றிய பிழை  
 உரையாடலில் ஏற்பட்ட பிழை  
 ஆள் பற்றிய பிழை 
 தகைமை பற்றிய பிழை

அடையாளம் பற்றிய பிழை
ஒரு அடையாளத்தை தவறாக வேறோர் அடையாளம் என கருதி பிழையான எண்ணத்தில் ஏற்படுத்தப்படுகின்ற ஒப்பந்தமாகும்.

Error in Corpore

உரையாடலில் ஏற்பட்ட பிழை
உரையாடலின் போது ஏற்படுகின்ற பிழையான எண்ணத்தில் ஏற்படுத்தப்படுகின்ற ஒப்பந்தமாகும்.

Error in Negotio

ஆள் பற்றிய பிழை
ஆள் பற்றிய பிழையான எண்ணத்துல் ஏற்படுத்தப்படுகின்ற ஒப்பந்தமாகும்.இத்தகைய ஒப்பந்தங்கள் வறிதாகும். 

Error in persona

தகைமை பற்றிய பிழை
ஒருவரின் தகைமை பற்றிய பிழையான எண்ணத்தில் ஏற்படுத்தப்படுகின்ற ஒப்பந்தமாகும்.

Error in Contitate

பரஸ்பரப்பிழை
ஒப்பந்த திறத்தவர் இருவரும் ஒரே சமயத்தில் விடயபொருள் தொடர்பில் வேறு வேறான எண்ணத்தில் ஒப்பந்ததில் ஈடுபலைக் குறிக்கும்.

பொதுப்பிழை
ஒப்பந்த திறத்தவர் இருவரும் விடயப்பொருள் தொடர்பில் ஒரே விதமான பிழையான பிழையான எண்ணத்துடன் ஒப்பந்ததில் ஈடுபலைக் குறிக்கும்.

மேற்கோள்கள்

வியாபாரச்சட்டம்
ஸ்ரீ சண்முகா இந்து மகளிர் கல்லூரி

ஸ்ரீ சண்முகா இந்து மகளிர் கல்லூரி (Sri Shanmuga Hindu Ladies' College) இலங்கையின் திருகோணமலை நகரப் பகுதியில் அமைந்துள்ள ஒரு பாடசாலை ஆகும். இது நகரின் பிரபலமான பெண்கள்பாடசாலையாகவும் இந்துப் பாரம்பரியங்களைக் கடைப்பிடிக்கும் பாடசாலையாகவும் திகழ்கின்றது.

வரலாறு
சண்முகா இந்து மகளிர் கல்லூரியை ஆரம்பித்தவர் தம்பலகாமம், பட்டிமேடு என்ற ஊரைச் சேர்ந்த தங்கம்மா சண்முகம்பிள்ளை (15 ஆகத்து 1863 - 2 மே 1953). பெண்களுக்கான கல்வி மீதிருந்த ஆர்வத்தால் தனது காலஞ்சென்ற கணவரின் பெயரில் 1923 அக்டோபர் 20 இல் 16 மாணவிகளுடனும் இரண்டு ஆசிரியர்களையும் கொண்டு சண்முக சைவ மகளிர் பாடசாலையை உருவாக்கினார். இப்பாடசாலையின் ஆங்கில மொழிப் பகுதி சேர் பொன்னம்பலம் இராமநாதனால் திறந்து வைக்கப்பட்டது. பாடசாலைப் பண் சுன்னாகம் குமாரசாமிப் புலவரினால் இயற்றப்பட்டது. பாடசாலையின் கட்டிடம் சகல நிர்வாக  செலவுகளையும் தானே தனது சொத்துக்களை வழங்கி செலவு செய்தார். அந்நேரத்தில் தூர இடங்களில் இருந்துவரும் மாணவிகளுக்காக 1932 இல் மாணவியர் விடுதி ஒன்றையும் அமைத்துக் கொடுத்தார். தனக்குப் பின்னர் பாடசாலையை நிர்வகிப்பதற்காக தர்மகத்தாவாக தனது பெறாமகன நீதிபதி நா. கிருஸ்ணதாசனை 1949 இல் நியமித்தார். இன்று 120 ஆசிரியர்களுடனும் 2200 மாணவிகளுடனும் இப்பாடசாலை திகழ்கின்றது.

மேற்கோள்கள்

வெளி இணைப்புகள்
 கல்லூரியின் இணையத்தளம் 

இலங்கையின் இந்துப் பாடசாலைகள்
திருகோணமலை மாவட்டத் தமிழ்ப் பாடசாலைகள்
கொழும்பு இந்துக் கல்லூரி

கொழும்பு இந்துக் கல்லூரி (Colombo Hindu College) அல்லது பம்பலப்பிட்டி இந்துக் கல்லூரி இலங்கை தலைநகர் கொழும்பில், பம்பலப்பிட்டியில் உள்ள ஒரு தேசியத் தமிழ்ப் பாடசாலையாகும். மாணவர்கள் தமிழ் மற்றும் ஆங்கில (அண்மையில்) மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு. 2006ஆம் ஆண்டின் படி 4,500 மாணவர்களும் 120 ஆசிரியர்களும் இப்பாடசாலையில் பணியில் உள்ளனர்.

வரலாறு
கொழும்பு இந்துக் கல்லூரி, 1951 ஆம் ஆண்டு பெப்ரவரி 12 ஆம் திகதி "பிள்ளையார் பாடசாலை" என்ற பெயருடன் கொழும்பு இந்து வித்தியாவிருத்திச் சபையினால் தொடங்கப்பட்டது. நீதியரசர் செல்லப்பா நாகலிங்கம் தலைமையில் 24 அங்கத்தவர்களைக் கொண்டு இச்சபை ஆரம்பிக்கப்பட்டது. இக்கல்லூரி இப்போது இயங்கிவரும் காணி சம்மாங்கோடு மாணிக்க விநாயகர் கோயில், மற்றும் கதிரேசன் கோயில் தர்மகர்த்தாக்களால் வழங்கப்பட்டது.

இப்பாடசாலையின் முதல் அதிபராக இருந்தவர் கார்த்திகேசு பத்மநாபன். ஆரம்பப்பிரிவு அதிபராக ரி. சதாசிவம் பணியாற்றினார். உயர் வகுப்புகள் 1953 ஆம் ஆண்டு ஆரம்பிக்கப்பட்டன.

1953 ஆம் ஆண்டு அப்போதைய இலங்கைப் பிரதமர் சேர் ஜோன் கொத்தலாவல கொழும்பின் புறநகரான இரத்மலானையில் புதிய கட்டிடத்திற்கான அடிக்கல்லை நாட்டினார். இதனை அடுத்து ஐந்தாம் வகுப்புக்கு மேற்பட்ட வகுப்புகள் 1955 ஆம் ஆண்டு இரத்மலானைக்குக் கொண்டு செல்லப்பட்டன. இரத்மலானை பாடசாலை "கொழும்பு இந்துக் கல்லூரி' என்றும், தற்போதைய பம்பலப்பிட்டி இந்துக்கல்லூரி "இந்து கனிஷ்ட பாடசாலை' எனவும் பெயர் மாற்றங்கள் பெற்று இயங்கிவரத் தொடங்கின. 1966 ஆம் ஆண்டு முன்னாள் செனட்டர் ரி. நீதிராஜா முதலாவது மூன்று மாடிக் கட்டிடத்திற்கு அடிக்கல் நாட்டினார்.

1974, பெப்ரவரி 6 ஆம் திகதி மூன்றாவது மாடிக் கட்டிடத்திற்கான அடிக்கல்லை பெற்றோர் ஆசிரியர் சங்கத்தினர் நாட்டினார்கள். இதனை அடுத்து கல்விப் பொதுத்தராதர உயர்வகுப்பு 1976 இல் ஆரம்பிக்கப்பட்டது. இப்பாடசாலை 1976 சனவரி 1 ஆம் நாள் "கொழும்பு இந்துக் கல்லூரி' எனப் பெயர் மாற்றம் செய்யப்பட்டது.

கல்லூரி அதிபர்கள்
 கார்த்திகேசு பத்மநாதன் (1951)
 என். சத்தியேந்திரா (1957)
 டி. சுப்பிரமணியம் (1959)
 எஸ். அம்பலவாணர் (1962)
 பி. நல்லையா (1967)
 ரி. சங்கரலிங்கம் (1971)
 டி. ஆர். ராஜலிங்கம் (1986)
 எஸ். ஸ்ரீராஜசிங்கம் (1990)
 பீ. எஸ். சர்மா (1991)
 தம்பிப்பிள்ளை முத்துக்குமாரசாமி (1996)
 ஐயம்பிள்ளை ராஜரத்தினம் (2011)

இக்கல்லூரியில் படித்து புகழ் பெற்றவர்கள்

வெளியிணைப்புக்கள்
கொழும்பு இந்துக் கல்லூரி 
பம்பலப்பிட்டி இந்துக் கல்லூரி வைர விழாவை முன்னிட்டு உதைபந்தாட்ட தொடர், தினகரன், சனவரி 4, 2011

மேற்கோள்கள்

கொழும்புத் தமிழ்ப் பாடசாலைகள்
கொழும்பு மாவட்டப் பாடசாலைகள்
இலங்கையின் இந்துப் பாடசாலைகள்
தமிழ்த் திரைப்பட இசையமைப்பாளர்களின் பட்டியல்

<table width=100%>
இசையமைப்பாளர் அறிமுகம் படம் 
ஆதித்ய கரிகாலன் --- ---
அனுமாலிக் --- ---
அனுரூபன் --- ---
அஸ்லாம் முஸ்தபா --- ---
பாலபாரதி --- ---
பாக்கியராஜ் --- ---
ஹம்சலேகா --- ---
சந்திரபோஸ் --- ---
டி. இமான் --- ---
ஜாசி கிஃப்ட் --- ---
ஏ. ஆர். ரைஹானா --- ---
ஆதித்யன் --- ---
எம். எஸ். விஸ்வநாதன் --- ---
ஏ. ஆர். ரகுமான் ரோஜா ---
இளையராஜா 1970 அன்னக்கிளி 
ஏ. எம். ராஜா --- ---
கங்கை அமரன் --- ---
கார்த்திக் ராஜா --- ---
கே. வி. மகாதேவன் --- ---
சிற்பி --- ---
சிறீனிவாஸ் --- ---
சிறீகாந்து தேவா --- ---
ராமமூர்த்தி --- ---
தேவா --- ---
பரணி --- ---
வித்யாசாகர் --- ---
பரத்வாஜ் --- ---
விஜய் ஆண்டனி --- ---
பிரவீன் மணி --- ---
ஜோசுவா சிறீதர் --- ---
எஸ். ஏ. ராஜ்குமார் --- ---
ஜி. ராமநாதன் --- ---
விஸ்வநாதன்-ராமமூர்த்தி --- ---
வி. குமார் --- ---
வேதா --- ---
டி. ராஜேந்தர் --- ---
வி. எஸ். நரசிம்மன் --- ---
மணிசர்மா --- ---
மரகதமணி --- ---
தினா --- ---
ரமேஷ் வினாயகம் --- ---
யுவன் சங்கர் ராஜா 1997 அரவிந்தன்
ஹாரிஸ் ஜயராஜ் 2001 மின்னலே
நிகழ்படத் துண்டு

நிகழ்பட துண்டு (video clip ) ஒரு குறுந்திரைப்படத்தையோ அல்லது குறுகியநேரத்தில் ஒரு முழுமையான நிகழ்வையோ அல்லது செய்தியையோ அல்லது வேறு ரசிக்ககூடிய படைப்புக்களையோ கொண்டுள்ள நிகழ்படத்தைக் குறிக்கும். இவை இணையத்தில் 2006 ஆண்டு பரவலாக கிடைக்க ஆரம்பித்தன. டிக்டாக், யூடியூப்  உள்ள குறுகிய நிகழ்படங்கள் அடிக்கடி [[பரவலர் பண்பாடு|பரவலர் பண்பாட்டை] அடிக்கடி பாதிக்கின்றன.

மேற்கோள்கள்

நிகழ்படம்
தொலைக்காட்சி சொல்லியல்
ஆண்கள் இயக்கம்

ஆண்கள் இயக்கம் (Men's Movement) பொதுவாக மேற்கு நாடுகளில் ஆண்கள் தொடர்பாக வலுப்பெற்றுவரும் சில கருத்துப் போக்குக்களையும் அமைப்புக்களையும் குறிக்கின்றது. குறிப்பாக திருமணம் குழந்தைகள் தொடர்பான உரிமைகளில் ஆண்களுக்கு தகுந்த உரிமைகள் வழங்கப்பட வேண்டும் என்ற கொள்கை வலியுறுத்தப்படுகிறது. இந்த இயக்கம் பெண்ணிய கொள்கைகளுக்கு எதிரான ஒரு அமைப்பு என்று கூற முடியாது.

இவற்றையும் பார்க்க 
:en:Men's rights

மேற்கோள்கள்

ஆண்கள்
சத்யா (1988 திரைப்படம்)

சத்யா (Sathyaa) திரைப்படம் 1988 ஆம் ஆண்டு தமிழில் வெளிவந்த திரைப்படமாகும். சுரேஷ் கிருஷ்ணா இப்படத்தின் வழியாக இயக்குநராக அறிமுகமானார். இப்படத்தை ராஜ் கமல் பிலிம்ஸ் இன்டர்நேஷனல் பதாகையின் கீழ்  கமல்ஹாசன் தயாரித்தார். 1985 ஆம் ஆண்டு வெளியான அர்ஜுன் என்ற இந்தி படத்தின் மறு ஆக்கமான  இத்திரைப்படத்தில் கமல்ஹாசன், அமலா, ராஜேஷ், ஜனகராஜ், பகதூர், கிட்டி போன்ற பலர் நடித்திருந்தனர்.

சத்யா 29 சனவரி 1988 அன்று வெளியானது.  அந்த ஆண்டின் அதிக வசூல் ஈட்டிய தமிழ்ப் படங்களில் ஒன்றாக ஆனது. சிறந்த எதிர் நாயகன் நடிகருக்கான சினிமா எக்ஸ்பிரஸ் விருதை கிட்டி பெற்றார்.

கதை 

சத்யா (கமல்ஹாசன்) வேலை தேடிக்கொண்டிருக்கும் ஒரு பட்டதாரி இளைஞனாவான். வீட்டில் தனது தந்தையின் புதிய மனைவியான அவன் சித்தியினால் பலமுறை பேச்சுக்களுக்கும் இன்சொற்களுக்கும் ஆளாகின்றான் சத்யா. இதனால் வீட்டில் அதிக அளவில் தங்கி இருப்பதனையும் விரும்புவதில்லை. நண்பர்களுடன் வெளியில் சுற்றித் திரியும் சத்யா சமுதாயத்தில் நடக்கும் பல அட்டூழியங்களைக் கண் கொடுத்துப் பார்த்து கோபம் கொள்கின்றான். காடையர்களால் தாக்கப்படும் ஒருவனைக் காப்பாற்றவும் செய்கின்றான்.

இதற்கிடையில் திருடனிடம் நகையினைப் பறி கொடுத்த பெண்ணை (அமலா) அத்திருடனிடமிருந்து காப்பாற்றி அவள் வீடு வரை வழியனுப்புகின்றான் சத்யா. பின்னர் இருவரிடையே காதல் மலர்கின்றது. பல நாட்கள் கழித்து தமது குழுவினர்கள் தாக்கப்பட்டதையறிந்த காடையர் கூட்டம் சத்யாவின் தங்கையினை நடுத் தெருவில் மக்கள் முன்னிலையில் வைத்து அவளது ஆடையினை உருவினர். இதனை அறிந்து கொள்ளும் சத்யா அக்காடையர்கள் இருக்கும் இடத்திற்கே சென்று அவர்களைத் தாக்கினான்.இதனையறிந்த காடையர்களின் தலைவனாக விளங்குபவனால் சத்யாவின் நண்பர்களில் சிலரைக் வெட்டிக் கொலை செய்தான் அவனுடைய காடையர் பட்டாளத்துடன். இதற்கிடையில் நல்லவனாக சத்யாவைத் தனது பக்கம் இருக்குமாறு கூறிக்கொள்ளும் ஒரு தீயவனால் சத்யா கைக்கூலியாக்கப்படுகின்றான். பின்னர் அவனின் தீய மனதை அறிந்து கொள்ளும் சத்யா அவனை எதிர்க்கவே சத்யாவைக் கொலை செய்வதற்காக காடையர்களை அனுப்புகின்றான் அவ்வரசியல்வாதியும்.காடையர்களினால் தாக்கப்பட்டு பின்னர் சுட்டுக்காயப்படுத்தப்படுகின்ற சத்யமூர்த்தி நினைவு வந்தவுடனேயே தனக்கு இந்நிலைமையினை ஏற்படுத்தியவர்களைப் பழி வாங்குகின்றான்.

நடிகர்கள் 

விருந்தினர் தோற்றத்தில்
 ராமநாதனாக டெல்லி கணேஷ் 
 மாரியப்பாவின் கூட்டாளியாக வாலி 
 மாரியப்பாவின் கூட்டாளியாக லட்சுமி நாராயணன்

பாடல்கள் 
இளையராஜா இசையமைத்த இப்படத்தில் இடம்பெற்ற பாடல்கள் கவிஞர் வாலி எழுதியவை.

மேற்கோள்கள் 

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
கமல்ஹாசன் நடித்துள்ள திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
ஜனகராஜ் நடித்த திரைப்படங்கள்
ராஜேஷ் நடித்த திரைப்படங்கள்
நாசர் நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
தமிழ் இஸ்லாம் இணையத்தளம்



தோற்றம் 

2000ம் ஆண்டில், சவுதி அரேபியா ரியாத் மாநகரில் தகவல், மற்றும் தொழில் நுட்பத்துறையில் பணிபுரியும் தமிழ்நாட்டைச் சேர்ந்த இஸ்லாமிய நண்பர்கள் ஒன்று கூடி ஆலோசித்து தமிழ் முஸ்லீம் மக்களுக்காக குர்ஆன், சுன்னா,ஹதீஸ்களை தெளிவாக தமிழில் தரவேண்டும் என்ற நோக்குடன் துவங்கப்பட்டதே இந்த தமிழர்களுக்கான இஸ்லாமிய வலைமணை.

இணையத்தின் செயல்பாடுகள் 

துவங்கிய காலங்களில் ஏஓன்ரியலிஸம்.காம் என்று பெயரிடப்பட்டு அறிமுகம் செய்யப்பட்ட இந்த தமிழ் வலைமணை பின்னர் தமிழ்இஸ்லாம்.காம் என்று பெயரிடப்பட்டு உலக வலம் வந்தது. ஆயிரக்கணக்கில் நேயர்களை பெற்றிருந்த இணையத்தளம் என்ற புகழும் இதற்கு உண்டு. தமிழகம், இலங்கை, மலேசியா, சிங்கப்பூர், ஹாங்காங், சவுதி அரேபியா,துபாய்,குவைத், கத்தார், பஹ்ரைன், ஓமன், போன்ற நாடுகளிலிருந்தும் வாசகர்களைப் பெற்றிருக்கும் வலைமணை இது என்றும் சொல்லலாம்.

வெளி இணைப்புகள் 

தமிழ் இஸ்லாம் இணையத்தளம்

இஸ்லாம் இணையத்தளம்
தமிழ் இசுலாமிய ஊடகங்கள்
இருவர் (திரைப்படம்)

இருவர் (Iruvar) திரைப்படம் 1997 ஆம் ஆண்டு வெளிவந்த தமிழ்த் திரைப்படமாகும். மணிரத்னம் இயக்கத்தில் வெளிவந்த இத்திரைப்படத்தில் மோகன்லால், பிரகாஷ் ராஜ், நாசர் மற்றும் பலரும் நடித்திருந்தனர்.

வகை 

கலைப்படம் / நாடகப்படம் / உண்மைப்படம்

கதை 

திரைப்பட நடிகராக வேண்டுமென்ற கனவுகளோடு வாழ்பவர் ஆனந்தன் (மோகன்லால்). இவருடைய கனவுகளை நிறைவேற்றும் வகையில் இவருடைய நண்பராகத் திகழ்கின்றார் கவிஞரான தமிழ்ச்செல்வம் (பிரகாஷ் ராஜ்). இருவரும் சமுதாயத்தில் மாற்றங்கள் ஏற்பட தங்களின் பழக்கப்பட்ட ஊடகங்களான கவிதை ஆற்றலின் மூலமும், நடிப்பாற்றலின் மூலமும் தெரிவித்து மக்களின் மனங்களைக் கவருகின்றனர். எழுத்தாளரான தமிழ்ச்செல்வன் அரசியலில் தன்னை ஈடுபடுத்திக்கொள்கின்றார். தொடர்ந்து நடிகர் ஆனந்தனும் தமிழ்ச்செல்வன் உள்ள கட்சியில் சேர்ந்துகொள்கின்றார். இவர்கள் கட்சித் தலைவராகவிருந்த வேலுத்தம்பி (நாசர்) மரணத்திற்குப் பின்னர் இருவரிடையே பதவி ஆசை குடிகொள்ளத்தொடங்கியது. முதல்வராக தேர்ந்தெடுக்கப்பட்ட தமிழ்ச்செல்வனின் கட்சியில் உள்ளவர்களின் சொத்துக்களின் விபரங்களை மக்களுக்குத் தெரிவிக்கவேண்டுமென்று ஆனந்தன் எடுத்துரைக்கும்பொழுதிலிருந்து தமிழ்ச்செல்வனும், ஆனந்தும் பகைவர்களாகின்றனர். இதன்பின்னர் மத்திய அரசுடன் கூட்டு சேர்ந்து தனக்கென புதிய கட்சியொன்றினை ஆரம்பிக்கின்றார் ஆனந்தன். அவர் தனது கட்சி சார்பான கருத்துக்களை தனக்குச் சாதகமான ஊடகமான திரைப்படங்கள் மூலம் மக்களுக்கு விளம்பரம் செய்கின்றார். மக்கள் அவர் திரைப்படங்கள் மீதும் அவர் மீதும் கொண்டிருந்த பற்றுதல்கள் காரணமாக தேர்தலில் வெற்றிபெற்று முதல்வர் பதவியை ஏற்கின்றார். இதன் பின்னர் தன் அதிகாரத்தினைப்பயன்படுத்தி தமிழ்ச்செல்வனை சிறையில் அடைக்கவும் செய்கின்றார். இறுதியில் அவர் இறக்கும் சமயம் அவரின் பூதவுடலைப் பார்க்க வரும் தமிழ்ச்செல்வன் தன் நண்பனின் உடலைக்கூடப் பார்க்கமுடியாது போகவே மனம் நொந்து தன் நண்பனைத் தன் கவியினால் அரவணைத்துக்கொள்கின்றார்.

விருதுகள் 

1998 தேசிய திரைப்பட விருது (இந்தியா)
வென்ற விருது - வெண் தாமரை விருது - சிறந்த துணை நடிகர் - பிரகாஷ் ராஜ்
வென்ற விருது - வெண் தாமரை விருது  - சிறந்த ஒளிப்பதிவு - சந்தோஷ் சிவன்

மேற்கோள்கள்

நூல் பட்டியல்

வெளி இணைப்புகள் 
 

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
மதுரைக்களத் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
மணிரத்னம் இயக்கிய திரைப்படங்கள்
பிரகாஷ் ராஜ் நடித்த திரைப்படங்கள்
ரேவதி நடித்த தமிழ்த் திரைப்படங்கள்
கௌதமி நடித்த திரைப்படங்கள்
நாசர் நடித்த தமிழ்த் திரைப்படங்கள்
நிழல்கள் ரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
இந்திய மெய்ப் புனைவாக்கப் படங்கள்
தமிழ்த் திரைப்படப் பாடகர்களின் பட்டியல்

இப்பக்கம் தமிழ்த் திரைப்பட பாடகர்களை அகரவரிசையில் பட்டியல் இடுகிறது.

உதித் நாராயண்
உன்னிகிருஷ்ணன்
உன்னிமேனன்
எஸ். பி. பாலசுப்பிரமணியம்
எஸ். பி. பி. சரண்
எஸ்.சி.கிருஷ்ணன்
ஏ. எம். ராஜா
ஏ. எல். ராகவன்
கார்த்திக்
கே. ஜே. யேசுதாஸ்
சங்கர் மகாதேவன்
சந்திரபாபு
சி.எஸ்.ஜெயராமன்
சீர்காழி கோவிந்தராஜன்
டி. எம். சௌந்தரராஜன்
தாராபுரம் சுந்தரராஜன்
திப்பு
திருச்சி லோகநாதன்
பி. பி. ஸ்ரீநிவாஸ்
மது பாலகிருஷ்ணன்
மலேசியா வாசுதேவன்
மனோ
விஜய் யேசுதாஸ்
ஜெயச்சந்திரன்
ஸ்ரீநிவாஸ்
ஹரிஷ் ராகவேந்திரா
ஹரிஹரன்
கலைத் திரைப்படம்

கலைத் திரைப்படம் (Art film) என்பது திரைப்படங்களில் உள்ள ஒரு வகையாகும். இது பொதுவாக ஒரு சுதந்திர திரைப்படமாகும். இந்த வகை பார்வையாளர்களைக் கவரும் நோக்குடன் சந்தைபடப்படுகின்றது. திரைப்படத்தில் வரும் கதையின் தத்ரூபக் காட்சியமைப்புகள், எளிதில் புரிந்து கொள்ள இயலாத திரைக்கதை வடிவமைப்பு போன்ற பல நோக்கங்களைக் கொண்டு எடுக்கப்படுவதே கலைப்படம் எனப்படும்.

கலைப்படம் வாழ்க்கையில் நடைபெறும் அன்றாட உண்மைச் சம்பவங்களினையும், கதைகளினையும் இயக்குனரின் கலைப் பார்வையுடன் கேளிக்கை பார்வையற்று முற்றிலும் தத்ரூபமாக அமைக்கப்படுவதென்பது குறிப்பிடத்தக்கது. இத்தாலியத் திரைப்படங்கள் மற்றும் பிரெஞ்சுத் திரைப்படங்கள் பெரும்பாலும் கலைப்பட நயத்துடன் வெளிவருவது குறிப்பிடத்தக்கது.

திரைப்பட விமர்சகர்கள் மற்றும் திரைப்பட ஆய்வுகள் அறிஞர்கள் பொதுவாக ஒரு கலைத் திரைப்படம் "பிரதான ஹாலிவுட் படங்களிலிருந்து வேறுபட்டதாகக் குறிக்கும் முறையான குணங்களைக் கொண்டது" என்று வரையறுத்து சொல்லப்படுகின்றது.

பிரபல கலைப்படங்கள் 
 பதேர் பாஞ்சாலி
 பிளேடைம்

பிரபல கலைப்பட இயக்குநர்கள் 
 சத்யஜித் ராய் - இந்தியக் கலைப்பட இயக்குநர்
 அடூர் கோபாலகிருஷ்ணன் - இந்தியக் கலைப்பட இயக்குநர்
 அகிரா குரோசாவா - ஜப்பானியக் கலைப்பட இயக்குநர்
 ஜாக்குவஸ் டத்தி - பிரெஞ்சுக் கலைப்பட இயக்குநர்

மேற்கோள்கள்

 
திரைப்பட வகைகள்
திரைப்படக் கோட்பாடு
காட்சிக் கலைகள்
பாரதி (திரைப்படம்)

பாரதி திரைப்படம் 2000 ஆம் ஆண்டு வெளிவந்த தமிழ்த் திரைப்படமாகும். ஞான ராஜசேகரன் இயக்கத்தில் வெளிவந்த இத்திரைப்படம் மகாகவி சுப்பிரமணிய பாரதியின் வரலாற்றை மையமாக வைத்து எடுக்கப்பட்டிருப்பது குறிப்பிடத்தக்கது. பாரதியாராக சாயாஜி ஷிண்டேயும், செல்லம்மாவாக தேவயானியும் நடித்துள்ள இத்திரைப்படம் 2000 ஆம் ஆண்டின் சிறந்த திரைப்படத்திற்கான தேசிய விருதைப் பெற்றதும் குறிப்பிடத்தக்கது.

கதைச்சுருக்கம் 
இத்திரைப்படம் மகாகவி சுப்பிரமணிய பாரதியின் வாழ்க்கை வரலாற்றுத் திரைப்படமாகும். இந்திய விடுதலைப் பேராட்டத்தில் பாரதியின் பங்கையும், பாரதியின் உயர்வான சிந்தனைகளும் இப்படத்தின் மூலமாக நாம் அறிந்து கொள்ளலாம்.

நடிகர்கள்

வகை 
கலைப்படம் / வரலாற்றுப்படம்

பாடல்கள் 
இத்திரைப்படம் இளையராஜா இசையமைத்த திரைப்படமாகும்

இவற்றையும் காண்க
 காமராஜ்
 பெரியார்

வெளி இணைப்புகள்

 பாரதி திரைக்காட்சிகள் (நிழல்படங்கள்

மேற்கோள்கள்

வரலாற்றுத் தமிழ்த் திரைப்படங்கள்
கலைத் திரைப்படங்கள்
தமிழ் ஆவணத் திரைப்படங்கள்
சுப்பிரமணிய பாரதியார்
இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சிறந்த திரைப்படத்திற்கான தேசிய விருது வென்ற தமிழ்த் திரைப்படங்கள்
நிழல்கள் ரவி நடித்த திரைப்படங்கள்
இலட்சுமி மித்தல்

இலட்சுமி நிவாசு மித்தல் (லக்ஷ்மி நிவாஸ் மித்தல்) (சூன் 15, 1950) இலண்டன் நகரத்தில் வசிக்கும் இந்தியர். இராச்சசுத்தான் மாநிலத்தில் அமைந்துள்ள சுரு பகுதியில் சதுல்பூர் என்னும் ஊரில் பிறந்த இலட்சுமி மித்தல் இன்று கெனிங்சிட்டன், இலண்டனில் வசித்து வருகின்றார். பிரித்தானியாவிலேயே அதிக சொத்துக்களை உடைய இவர் அந்நாட்டின் பணக்காரர் பட்டியலில் முதலாவதாக உள்ளார்.

இலட்சுமி மித்தல் சிறுவயதில் தனது கூட்டுக் குடும்பத்தினருடன் சதுல்பூரில் ஜந்து ஆண்டுகள் தங்கியிருந்தார். லக்ஷ்மி மித்தல், மார்வாரி அகர்வால் இனத்தைச் சேர்ந்த எளிமையான குடும்பத்தில் பிறந்தவர். இவரது பாட்டனார் இந்தியா விடுதலை அடைவதற்கு முன்னர் மார்வாரி தொழில் நிறுவனம் ஒன்றில் வேலை செய்தார். மேலும் இலட்சுமி மித்தலின் தந்தை மோகன் கொல்கத்தாவில் உள்ள இரும்புத் தொழிற்சாலை நிறுவனத்தில் பங்காளராக விளங்கினார். 1969 ஆம் ஆண்டு புனித சேவியர் கல்லூரி, கொல்கத்தா கல்லூரியில் இலட்சுமி மித்தல் பட்டம் பெற்றார்.

1994 ஆம் ஆண்டுகளில் தந்தையின் தொழில் நிறுவனமாக விளங்கிய மித்தல் இரும்புத் தொழிலை வெளிநாடுகளில் வளர்க்கத் தொடங்கினார். இன்று உலகளவில் அதிக இரும்புகளைத் தயாரிக்கும் நிறுவனமாக  உள்ள மித்தல் இரும்பு நிறுவனத்தின் தலைவராக இலட்சுமி மித்தல் திகழ்கிறார். 22 சூன் 2004 ஆம் ஆண்டு நடைபெற்ற இவர் மகள் வனிசாவின் திருமணத்திற்காக 65 மில்லியன் அமெரிக்க டாலர்கள் வரையிலான செலவுகளைச் செய்திருந்தார். மேலும் இத் திருமணமே உலகில் நடைபெற்ற அதிக செலவுகள் செய்யப்பெற்ற திருமண நிகழ்வாகும்.

இவற்றையும் காண்க 
 2006 ஆம் ஆண்டின் உலக பணக்காரர்கள் பட்டியல்

மேற்கோள்கள்

வெளியிணைப்புகள் 
 மிட்டால் இரும்புத் தொழிற்சாலையின் வரலாறு 
 லக்ஷ்மி மித்தலைப் பற்றி சில தகவல்கள் -

தொழிலதிபர்கள்
1950 பிறப்புகள்
வாழும் நபர்கள்
20 ஆம் நூற்றாண்டு இந்தியத் தொழிலதிபர்கள்
இந்திய கோடீசுவரர்கள்
அ. பாலமனோகரன்

அண்ணாமலை பாலமனோகரன் (பிறப்பு: சூலை 7, 1942) ஈழத்தின் குறிப்பிடத்தக்க எழுத்தாளர். சிறந்த நாவலாசிரியர். முல்லைத்தீவு மாவட்டத்திலுள்ள தண்ணீரூற்று என்ற கிராமத்தில் பிறந்த இவர் இளவழகன் என்ற புனைபெயரில் பல சிறுகதைகளை எழுதியுள்ளார். வன்னி மண்ணின் மணம் கமழும் "நிலக்கிளி" என்னும் புதினம் சாகித்திய விருது பெற்றது. நாவல், சிறுகதை, மொழிபெயர்ப்பு, ஓவியம் என பலவழிகளில் தன் திறன் காட்டுபவர். தற்சமயம் டென்மார்க் நாட்டில் வசித்து வருகிறார்.

கல்வியும் கல்விப்பணியும் 
வட்டுக்கோட்டை யாழ்ப்பாணக் கல்லூரியில் கல்வி பயின்றவர். 1962ல் ஆண்டான்குளம் அரசினர் தமிழ்க் கலவன் பாடசாலையில் தன் ஆசிரியப்பணியை ஆரம்பித்த இவர் பலாலி ஆசிரிய கலாசாலையில் ஆங்கில ஆசிரியருக்கான சிறப்புப் பயிற்சி பெற்ற பின் 1967ல் மூதூர் முஸ்லிம் மகாவித்தியாலயத்தில் ஆசிரியப்பணி ஏற்றார். பின்னர் முள்ளியவளை வித்தியானந்தாக் கல்லூரியில் பணியாற்றினார்.

இலக்கியத்துறையில் 
மூதூரில் ஆசிரியராக இருக்கும்போதுதான் முதுபெரும் எழுத்தாளரான வ. அ. இராசரத்தினத்தின் அறிமுகம் இவருக்குக் கிடைத்தது. இவரது இலக்கியப்பணிக்கு இந்த நட்பே காரணமானது. சிந்தாமணி பத்திரிகையில் வெளியான "மலர்கள் நடப்பதில்லை" என்பதே இவரது முதலாவது சிறுகதையாகும். 1973ல் வீரகேசரி பிரசுரமாக இவரது புகழ்பெற்ற நாவலான 'நிலக்கிளி' வெளிவந்தது. அவ்வாண்டின் சிறந்த நாவலுக்கான சாகித்திய மண்டலப்பரிசு இந்நாவலுக்கே கிடைத்தது. மித்திரன் பத்திரிகையில் இவரது 'வண்ணக் கனவுகள்' என்ற தொடர் நாவல் வெளியானது.

இவரது நூல்கள் 
 நிலக்கிளி - நாவல் - வீரகேசரிப் பிரசுரம்
 கனவுகள் கலைந்தபோது - நாவல் - வீரகேசரிப் பிரசுரம்
 வட்டம்பூ
 குமாரபுரம் - நாவல் - வீரகேசரிப் பிரசுரம்
 தாய்வழித் தாகம் - தென்னிந்தியாவில் வெளியான நாவல்
 நந்தாவதி - தென்னிந்தியாவில் வெளியான நாவல்
 தீபதோரணங்கள்- சிறுகதைத் தொகுதி
 நாவல் மரம் - டேனிஷ் மொழியில் இவரது சிறுகதைத்தொகுதி
 டேனிஷ்- தமிழ் அகராதி - இவர் தொகுத்தது

மேற்கோள்கள்

புற இணைப்பு 

 வட்டம்பூ -அப்பால் தமிழ்
குமாரபுரம் - அப்பால் தமிழ்
 அ. பாலமனோகரனின் ஓவியங்கள்
 பாலமனோகரனுடன் ஒரு நேர்காணல் - கானா பிரபா

1942 பிறப்புகள்
ஈழத்து எழுத்தாளர்கள்
டென்மார்க் தமிழர்கள்
முல்லைத்தீவு மாவட்ட நபர்கள்
யாழ்ப்பாணக் கல்லூரி பழைய மாணவர்கள்
தமிழ் அகராதி தொகுப்பாளர்கள்
கேம் ரெயிலர்ஸ் இணையத்தளம்

கேம் ரெயிலர்ஸ் (Game trailers) இணையத்தளமானது புதியதாக மற்றும் பழைய நிகழ்பட ஆட்டங்களின் விளம்பர ஒளித்துண்டுகளை இலவசமாகக் காண்பிக்கப்படும் இணையத்தளமாக விளங்குகின்றது.மேலும் பல புதிய வெளியீடுகளான நிகழ்பட ஆட்டங்கள் நிகழ்பட ஆட்ட இயந்திரங்கள் போன்றவற்றின் செயற்திறன்கள் மற்றும் அதன் புள்ளிகள் பலவற்றினையும் தெளிவாக விளக்கும் இணையத்தளமாகவும் விளங்குகின்றது.இவ்விணையத்தளமானது எம்.டி.வி நிறுவனத்தினை நடத்தும் வியாகோம் நிறுவனத்தின் ஒரு வெளியீடு என்பதும் குறிப்பிடத்தக்கது.

மேற்கோள்கள்

வலைத்தளங்கள்